CELEX: 22006D0032
Language: el
Date: 2006-03-10 00:00:00
Title: Απόφαση της Μικτής Επιτροπής του ΕΟΧ αριθ. 32/2006, της  10ης Μαρτίου 2006 , για την τροποποίηση του παραρτήματος VI (Κοινωνικές ασφαλίσεις) της συμφωνίας ΕΟΧ

1.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 147/49
            
         
      ΑΠΌΦΑΣΗ ΤΗΣ ΜΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 32/2006
   της 10ης Μαρτίου 2006
   για την τροποποίηση του παραρτήματος VI (Κοινωνικές ασφαλίσεις) της συμφωνίας ΕΟΧ
   Η ΜΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα VI της συμφωνίας τροποποιήθηκε με την απόφαση αριθ. 118/2005 της Μικτής Επιτροπής ΕΟΧ, της 30ής Σεπτεμβρίου 2005 (1).
            
         
               (2)
            
            
               Ο κανονισμός (ΕΟΚ) αριθ. 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητας (2) ενσωματώνεται στη συμφωνία.
            
         
               (3)
            
            
               Ο τίτλος του κανονισμού (ΕΟΚ) αριθ. 1408/71 τροποποιήθηκε με τον κανονισμό (ΕΟΚ) αριθ. 1390/81 (3) περί επέκτασης του ανωτέρω κανονισμού στους μη μισθωτούς και στα μέλη των οικογενειών τους.
            
         
               (4)
            
            
               Μια νέα καταχώρηση σχετικά με τη Νορβηγία πρέπει να ενσωματωθεί στο παράρτημα ΙΙα του κανονισμού (ΕΟΚ) αριθ. 1408/71,
            
         ΑΠΟΦΑΣΙΖΕΙ:
   Άρθρο 1
   Θα προστεθεί το εξής κείμενο στην προσαρμογή ιγ), τίτλος «ΚΘ. ΝΟΡΒΗΓΙΑ», στο σημείο 1 [κανονισμός (ΕΟΚ) αριθ. 1408/71 του Συμβουλίου] του παραρτήματος VI της συμφωνίας:
   
               «(δ)
            
            
               Ειδικές παροχές σύμφωνα με το νόμο αριθ. 21 της 29ης Απριλίου 2005 σχετικά με συμπληρωματικό επίδομα για τα πρόσωπα που κατοικούν στη Νορβηγία για σύντομες περιόδους.».
            
         Άρθρο 2
   Η παρούσα απόφαση αρχίζει να ισχύει στις 11 Μαρτίου 2006, υπό την προϋπόθεση ότι έχουν πραγματοποιηθεί προς τη Μικτή Επιτροπή ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (4).
   Άρθρο 3
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 10 Μαρτίου 2006.
      
         
            Για τη Μικτή Επιτροπή του ΕΟΧ
         
         
            Ο Πρόεδρος
         
         R. WRIGHT
         
      
   
   
      (1)  ΕΕ L 399 της 22.12.2005, σ. 22.
   
      (2)  ΕΕ L 149 της 5.7.1971, σ. 2· κανονισμός όπος τροποποιήθηκε τελευταία από τον κανονισμό (ΕΚ) αριθ. 647/2005 του Ευρωπαϊκού Κοινοβουλίου και του Συμβουλίου (ΕΕ L 117 της 4.5.2005, σ. 1).
   
      (3)  ΕΕ L 143 της 29.5.1981, σ. 1.
   
      (4)  Δεν έχουν αναφερθεί συνταγματικές απαιτήσεις.